Държавен вестник, бр. 21, 2021 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  21
19. оценка на прекия ръководител – до 
3 точки.
(2) При изготвянето на оценката се вземат 
предвид предоставената от прекия ръково-
дител информация за оценявания служител 
относно изпълнението на работния му план, 
обемът и качеството на извършената работа, 
спазването на сроковете за изпълнение и тру-
довата дисциплина, постъпилите сигнали и 
оплаквания, както и резултатите от текущия 
контрол на изпълнението на задълженията.
(3) Председателят на съда утвърждава 
указания за определяне на точките по пока-
зателите, посочени в ал. 1.
(4) Показателите, по които ще се атестират 
съдебните служители според заеманата от тях 
длъжност, се определят от атестационната 
комисия.
Чл. 128. (1) Определеният брой точки за 
всеки от показателите за оценка се вписва в 
атестационен формуляр за всеки служител, в 
който се определя обща оценка, която може 
да бъде:
1. оценка 1 – „Отличен“, атестираният из-
ключително ефективно изпълнява работата си, 
значително над изискванията за длъжността, 
при получени от 62 до 59 точки или разлика от 
три точки между горната и долната граница, 
ако са изключени показатели;
2. оценка 2 – „Много добър“, атестирани-
ят редовно изпълнява задълженията си над 
изискванията, при получени от 59 до 53 точки 
или разлика от шест точки между горната и 
долната граница, ако са изключени показатели;
3. оценка 3 – „Добър“, атестираният като 
цяло изпълнява работата си на нивото на 
изискванията за длъжността, но не ги над-
минава, при получени от 53 до 47 точки или 
разлика от шест точки между горната и дол- 
ната граница, ако са изключени показатели;
4. оценка 4 – „Задоволителен“, атестирани-
ят изпълнява задълженията си под нивото на 
изискванията за длъжността, при получени 
от 47 до 41 точки или разлика от шест точки 
между горната и долната граница, ако са 
изключени показатели;
5. оценка 5 – „Слаб“, атестираният системно 
изпълнява задълженията си под нивото на 
изискванията за длъжността, при получени 
от 41 до 35 точки или разлика от шест точки 
между горната и долната граница, ако са 
изключени показатели.
(2) Форматът на атестационния формуляр 
се утвърждава от председателя на съда.
Чл. 129. (1) Комисията, а в случаите по 
чл. 125, ал. 3 – председателят на съда, вписва 
общата оценка в атестационния формуляр и 
запознава атестирания със съдържанието му.
(2) Формулярът се подписва от комисията 
или в случаите на чл. 125, ал. 3 – от предсе-
дателя на съда, и от атестирания.
Чл. 130. (1) Съдебен служител, който не е 
съгласен с общата оценка, може да подаде до 
председателя на съда мотивирано възражение 
в 7-дневен срок от запознаването и подпис-
ването на формуляра.
(2) Председателят на съда се произнася 
с решение в 7-дневен срок от подаване на 
възражението.
Чл. 131. При получена оценка 5 „Слаб“ 
атестационната комисия изпраща атестаци-
онния формуляр на председателя на съда за 
преценка на наличието на предпоставки за 
прекратяване на трудовия договор.
Чл. 132. Всеки съдебен служител при до-
казана добра професионална квалификация 
въз основа на атестиране може да бъде по-
вишен в ранг.
Чл. 133. (1) Съдебните служители се пови-
шават в ранг при три последователни оценки 
не по-ниски от оценка 2 „Много добър“.
(2) Предсрочно повишаване в ранг се из-
вършва при оценка „Отличен“, като следващо 
повишение се извършва по реда на ал. 1.
Чл. 134. Оценките от атестирането на съ-
дебни служители, получени за изпълняваните 
от тях длъжности в друг орган на съдебната 
власт, във ВСС, в Инспектората към ВСС и 
в Националния институт на правосъдието, 
се зачитат при повишаването им в ранг, ако 
въз основа на тях съдебните служители не са 
били повишавани в ранг преди назначаването 
им в администрацията на ВКС.
Чл. 135. Когато съдебният служител придо-
бие право на повишаване в ранг, атестацион-
ният формуляр се представя на председателя 
на съда, който издава заповед за повишаване 
в ранг.
Чл. 136. (1) При повишаване в ранг съдеб-
ният служител получава и по-високо възна-
граждение за ранг в размер, определен от ВСС.
(2) Съдебен служител, получил при едно от 
последните три атестирания оценка 4 „Задо-
волителен“ или оценка 5 „Слаб“, няма право 
на увеличение на определената му основна 
месечна заплата при промяна на класифика-
тора по чл. 341, ал. 1 ЗСВ.
ЗАКЛЮЧИТЕЛНИ РАЗПОРЕДБИ
§ 1. Този правилник отменя Правилника 
за администрацията на Върховния касационен 
съд (ДВ, бр. 101 от 2016 г.).
§ 2. Този правилник се приема с решение 
на Пленума на Висшия съдебен съвет по 
протокол № 3 от 18.02.2021 г. на основание 
чл. 342, ал. 1, чл. 349, ал. 3, чл. 357, ал. 6 и 
чл. 358, ал. 2 от Закона за съдебната власт и 
чл. 110, ал. 1 от Административнопроцесу-
алния кодекс.
Представляващ ВСС: 
Боян Магдалинчев
1350